劉黻 (明朝)

劉黻（），字伯繡，號岳亭，湖廣衡州府衡陽縣人，軍籍，明朝政治人物。

 生平 
正德八年（1513年）癸酉科湖廣鄉試第二十三名舉人，十二年（1517年）中式丁丑科會試第二百六十六名，三甲第八十八名進士。戶部觀政，授行人司行人，勸諫明武宗南巡，受廷杖，改南京國子監學正。

明世宗即位後，嘉靖元年（1522年）二月授廣東道監察御史《大明世宗肅皇帝實錄·卷之十一》：嘉靖元年二月丁酉 以兩京御史員缺，選行人劉黻於廣東道，郭登庸陝西道，楊鏊貴州道，秦武河南道，推官王官浙江道，知縣雷應龍浙江道，王正宗福建道，李東、胡效才雲南道，-{涂}-相貴州道，盧問之四川道，進士儲良材、景仲光、張偉江西道，張珩陝西道，趙兌雲南道，王道、倪宗岳山西道，初杲、張恂四川道，行人朱洸南京福建道，知縣曹鎡廣東道，林若周陝西道，進士孫燦浙江道，吳瀚、舒林山西道，孟易四川道，詹寬、田麟雲南道，王世爵貴州道，俱試御史。，巡按四川，修蒲江鶴山南軒書院，威望凜然，後丁父憂歸，不久以繼母病疏請終養，不再出仕，杜門卻掃，朝夕誦法，尤精於易，四十一年（1562年）卒，衡州府知府金立愛率諸生迎主祀於鄉賢《衡阳县志》：刘黻字伯绣，号岳亭，正德癸酉举人，丁丑进士。授行人，武宗南巡，上疏切谏，上怒，令与同谏者跪阙下待讯，五日受杖八十，改南京国子监学正。世宗继统，诏复官，疏陈二事：一曰申明诏令、一曰推广圣心，大要与詔条所颁举之必尽行之必终，又推敬天之心以畏天，推敬祖之心以法祖，推慎学之心以缉熙圣学，词甚剀切。寻授广东道监察御史，复疏申明诏令，求行直言。嘉靖四年三月，又上言曰：近大礼已成，诏示中外，人心悦服，天下想望治平。夫何在廷之臣不能共成化理，一有论列，辄以朋党形之章奏。臣以为此前代颓衰之風，不可啓其端于治平之世也。如吏部尚书杨旦、侍郎汪伟，俱先朝旧臣，不闻有过，而给事胡洸一旦摭拾，指为朋邪，击之使去，此不可解也。近日议礼之臣各执己见，赖陛下明断，群情翕然。席书言事欲有纷更，屡蒙圣谕，諒必知检陈洸事，有案牍蒙令退避聽覈，公道自明。方献夫乞归家，特旨谕以安静，圣心于此，已洞见群下之情矣。然常人之情不惩，不知所警，望天语戒饬，务使劳而不伐有功而不德，百僚師师以成嘉靖之治，可也。臣又闻陆贽曰：谏者多表我之能受，谏者直示我之能贤，谏者狂诬顯我之能好，谏者漏泄见我之能容，然则法祖亲贤，听言纳谏，此人君之体也，愿察忠邪之分，明理乱之原。旧章成宪，不宜妄更；老臣耆旧，不宜疏远。杨旦、汪伟察其无过，悉召还之，以言得罪及议礼谪戍之臣，量移内地，复其原职；死事者矜恤其家，以示大造之仁。不报。时中官崔文倚修水门，索夫钱十八万，劾之，有旨：杖拨置者，崔文不问。黻再言非祖宗立法意，乞斥之以防人心，维国度。皇亲陈万言奏请新宅房地，比部叶宽等执奏下狱，黻极言以椒房故械系部臣，失德甚大，万言虽贵戚，亦臣子耳，安忍陷君父于有过之地，乞割私恩，以保全外戚，毋隳大业。疏入，宽等得释，自是贵戚敛迹。及按蜀，裁藩府穀价，革镇守私茶，都司张京侵牟军仗，抵罪不少贷。修鹤山南轩书院，复眉山苏氏侵田，表名宦祠，作彰牧碑，以劝来者。威望凛然，以外艰归，丧葬一循古礼，屏浮屠氏。未几，以继母病，疏请终养，遂不复出。杜门却掃，经年不措趾城市，所居毕门蓬室，惟古书数十卷，朝夕诵法，尤精于易，问奇者恒履满户外，黻欣然受之，与谈竟日不倦。自奉清约，不啻寒士，款客不过二簋，入其室清风袭人，使人名利之心俱尽。当世如湛若水、邹守益诸名流咸高之，年八十终，太守金立爱即率诸生迎主祀于乡贤，书其门曰“德存邻社”。。

 著作 
著有《易經卦變》、《兩州奏議》、《童訓》等。

 家族 
曾祖劉興榮；祖父劉澄；父劉松，典史。母李氏；繼母汪氏。具慶下。兄劉冕。

 延伸阅读 

参考文献

F
Category:衡阳人
Category:正德八年癸酉科湖廣鄉試舉人
Category:軍籍進士
Category:明朝戶部觀政
Category:明朝行人司行人
Category:明朝南京國子監學正
Category:明朝廣東道監察御史
Category:明朝經學家